<classify> Naibu Waziri wa Ardhi Nyumba na Maendeleo ya Makazi Angeline Mabula ameshangazwa na ucheleweshaji utoaji hati miliki za ardhi kwa wananchi katika Halmashauri ya Wilaya ya Mvomero Mkoa wa Morogoro.Mabula amebaini hali hiyo baada ya kuelezwa na Ofisa Ardhi Mteule wa Halmashauri ya Wilaya ya Mvomero Keneth Mwenda kuwa hati 53 bado hazijapelekwa ofisi ya Kamishna Msaidizi wa Ardhi Kanda ya Kati kwa ajili ya kukamilishwa ili wapewe wananchi.Hali hiyo ilimshtua kiongozi huyo na hakuridhishwa na sababu za ucheleweshaji utoaji hati hizo kwa wananchi kwa sababu tu wameshindwa kuzipeleka ofisi ya Kanda. Baadhi ya hati hizo ni za tangu mwaka 2017.Mabula ameagiza majalada ya hati hizo 53 yawasilishwa kwake mara moja kabla ya hajaondoka ili kujiridhisha na maelezo hayo.Naibu Waziri Mabula alikuwa wilayani Mvomero katika ziara ya siku moja kukagua mashamba makubwa kwa lengo la kubaini yasiyoendelezwa ili hatua za kisheria zichukuliwe ikiwemo kuyafuta ambayo hayajaendelezwa.Baada ya kuletewa na kukagua majalada, aliagiza hati ziwasilishwe haraka Ofisi ya Kamishna Msaidizi wa Kanda ya Kati kabla ya tarehe 10 Oktoba, 2018 kwa ajili ya kusainiwa na kurejeshwa ili zitolewe kwa wamiliki.Hati inaweza kuandaliwa kwa siku tatu na kwa mfumo wa sasa hati inaweza kupatikana kwa siku moja lakini ninyi mnakaa nazo bila kuzifanyia kazi kwa haraka kitu ambacho kinawachelewesha wananchi kupata hati zao jambo linalowafanya walalamike. amesema Mabula.  <topic>: kitaifa 